Banteay Kdei

Banteay Kdei (khmer: ប្រាសាទបន្ទាយក្តី, Prasat Banteay Kdei) er et tempel i Angkor, Kambodsja. Den ligger sørøst for Ta Prohm og øst for Angkor Thom. Det et buddhistisk tempel i Bayonstil bygget i sandstein fra slutten av 12. til tidlig i det 13. århundre under kong Jayavarman VII. Planen over tempelet ligner på planen til Ta Prohm og Preah Khan, men er mindre kompleks og mindre i størrelse. Bygningene er innenfor to påfølgende vegger, og består av to konsentriske gallerier med flere tårn, som innledes i øst av et kloster.

Dette tempelkomplekset framstår i dag som temmelig falleferdig, dette på grunn av feilkonstruksjon og dårlig kvalitet på byggematerialene. Banteay Kdei har vært bebodd av munker på ulike tidspunkter i løpet av århundrene, men stelen har aldri blitt funnet, så det er ukjent hvem tempelet er dedikert til.

Eksterne lenker 
 

Angkor
Buddhistiske templer i Kambodsja
Religiøse byggverk fra 1100-tallet
Religiøse byggverk fra 1200-tallet
1100-tallet i Asia
1200-tallet i Asia